b'\n_START_ARTICLE_\nPavel Rupar\n_START_SECTION_\n\xc5\xbdivljenje\n_START_PARAGRAPH_\nPo izobrazbi je elektrotehnik. Najprej je delal v Iskri, pozneje pa je odprl prvo zasebno prodajalno v Tr\xc5\xbei\xc4\x8du._NEWLINE_S politiko se je za\xc4\x8del dejavno ukvarjati leta 1994 in bil tega leta tudi izvoljen za \xc5\xbeupana Ob\xc4\x8dine Tr\xc5\xbei\xc4\x8d. Od leta 1996 je bil poslanec SDS, dokler ni 12. oktobra 2006 zaradi razbremenitve preiskave afere s podnajemnico, v kateri se je ugotovilo, da protikorupcijski komisiji ni sporo\xc4\x8dil podatkov o lastni\xc5\xa1tvu dveh stanovanj, odstopil. Stranka je njegov odstop podprla. Tako je postal prvi poslanec, ki je zaradi preiskave suma kaznivega dejanja odstopil s tega polo\xc5\xbeaja._NEWLINE_Proti njemu je bilo teh letih vlo\xc5\xbeenih ve\xc4\x8d ovadb zaradi zlorabe polo\xc5\xbeaja in o\xc5\xa1kodovanja ob\xc4\x8dinskega prora\xc4\x8duna, v \xc5\xa1tirih je bil obsojen na pogojno kazen in vra\xc4\x8dilo protipravno pridobljenega premo\xc5\xbeenja, oktobra 2012 pa mu je sodi\xc5\xa1\xc4\x8de prvi\xc4\x8d prisodilo tudi zaporno kazen. Leto kasneje je prvostopenjsko sodbo potrdilo tudi Vi\xc5\xa1je sodi\xc5\xa1\xc4\x8de v Ljubljani, s \xc4\x8demer je postala pravnomo\xc4\x8dna. Pred tem, avgusta 2013, je Rupar izstopil iz stranke SDS, vzrokov za to dejanje javno ni razkril.'